section_heading: Glumačka postava i likovi
paragraph_text: Originalnu glumačku postavu serije činili su Anthony Edwards kao dr. Mark Greene, George Clooney kao dr. Doug Ross, Sherry Stringfield kao dr. Susan Lewis, Noah Wyle kao student medicine John Carter i Eriq La Salle kao dr. Peter Benton. Tijekom prve sezone glavna sestra Carol Hathaway koju je tumačila Julianna Margulies, a koja u pilot epizodi pokuša počiniti samoubojstvo postala je također dijelom glavne glumačke postave. Ming Na prvi je puta u seriji nastupila u ulozi studentice medicine Jing-Mei "Deb" Chen, ali se nije vratila u drugoj nego tek u šestoj sezoni serije. Gloria Reuben i Laura Innes pridružit će se glavnoj glumačkoj postavi kao Jeanie Boulet odnosno dr. Kerry Weaver od druge sezone serije.